Downloaded from YTS.MX
Official YIFY movies site: YTS.MX
Hold da op. Fuldt hus.
BORGMESTER ROB FORD
God eftermiddag.
Jeg vil tale om nogle emner,
som har cirkuleret i medierne de sidste par dage.
Jeg bruger ikke crack, og jeg er ikke afhængig af crack.
Hold da kæft.
Jeg fatter slet ikke, hvad Torontos borgmester lige sagde på tv.
Nu er det nok, og jeg vil have respekt.
Da Rob Ford blev valgt,
vidste vi alle, at det ikke ville blive fire kedelige år.
Folk elskede ham.
Han var en rockstjerne.
Hans succes gav ingen mening efter normal politisk målestok.
Du lister et forslag igennem. Staben støtter det ikke. Du er vred.
Han forvandlede rådhuset til et cirkus.
Han har ikke den mindste troværdighed.
Han virkede helt nede på jorden, men han havde fortalt alle en løgn.
BORGMESTERKONTORET GÅET PÅ DRUK
Vi opdagede, at styringen af Canadas største by
lå i hænderne på en mand, som ikke kunne styre sit eget liv.
Forsvind fra mit hjem!
Hvis du er alkoholiker, hvilket…
Har du et problem med stoffer?
Jeg sagde: "De siger, de har en video, hvor du ryger crack."
Han svarede: "Bare rolig, der er ingen video."
Tro mig, jeg har set den. Han ryger narko i den video.
Det er endeløse løgn.
Hvad laver jeg dog her? Det er helt tosset.
Når man angriber min integritet, ser jeg rødt.
Det slog så mange kolbøtter, at man ikke kunne forudsige noget.
Det sidste var, at Olivia Gondek påstår, at jeg ville slikke hendes fisse.
Kors i skuret!
Hold godt fast. Det bliver vildt.
Vaskebjørnene boltrer sig i de overfyldte containere på Spadina.
Deres poter klistrer til festmåltidet, der skyldes den 16 dage lange skraldestrejke.
I 2009 var jeg redaktionssekretær på en nyhedsstation i Toronto.
Toronto er den fjerdestørste by i Nordamerika.
Skraldestrejken holdt byen i et jerngreb,
og det var så klamt.
Skraldet ligger i bunker, og folk smider…
De smider det overalt. Det er ikke i orden.
For at kunne arbejde måtte jeg samle nogle sten op,
som jeg kastede for at skræmme vaskebjørnene væk.
Affaldet hobede sig op, og det var varmt, og det stinkede.
Nu bager skraldet i varmen, der overstiger 30 grader i dag.
Det belastede den daværende borgmester, en mand ved navn David Miller.
Borgmesteren udviser ikke lederskab.
Skraldestrejken belastede ham politisk,
og han trådte tilbage fra borgmesterposten i 2010.
Der stod ikke en afløser klar i kulissen.
Så enhver kunne komme ind fra siden og løbe med overskrifterne.
Sig til dem, at han er her.
Jeg var ven med Rob Ford og ringede til ham.
Jeg sagde: "Rob, du skal stille op." "Synes du virkelig?"
"Ja, det er det rette tidspunkt."
Lige fra begyndelsen af hans politiske liv,
så han sig selv som folkets tjener.
Han arbejdede for folket.
De ville repræsenteres, for det var de ikke.
De spurgte, om jeg ville sidde i byrådet.
Jeg sagde ja.
Folk var vrede, og folk var trætte af bystyret.
Derfor vidste jeg, at byen var klar til en som Rob.
Faktisk så meget, at jeg droppede mit job i marketing
og begyndte at arbejde for ham som rådgiver på sociale medier.
Vi skal standse pengemaskinen,
der giver luksus og goder til politikere
og fede kontrakter til deres venner.
Jeg mødte Rob for første gang lige efter valget i 2003,
og jeg tænkte: "Hvor kom han lige fra?"
Han kom hen med et smørret grin.
Jeg sagde: Gør som Cho," og han svarede:"Hold kæft."
Han var så aggressiv, at mange ikke ville sidde tæt på ham.
Han skiftede hele tiden plads, indtil han endte to pladser fra mig.
-Ti stille, ingen taler til dig. -Ro på.
Rob Ford var et kontroversielt byrådsmedlem.
Han var kendt for at være politisk ukorrekt.
Hvis du ikke er narkoman eller bøsse, får du ikke AIDS.
Han fortalte mig en dag, at han ville stille op til borgmestervalget.
Jeg sagde: "Lad være. Du taber.
Du har ingen chance. Hvorfor udsætte din familie for det?"
Han sagde: "Nej, jeg vinder. Jeg vinder virkelig."
Stil op imod mig, hvis du tror, du kan gøre det bedre i 2. Distrikt.
En ven ringede og spurgte, hvad jeg vidste om Rob Ford.
Om jeg troede, han kunne blive borgmester.
"Nej. Jeg tror ikke, han kan blive borgmester."
Jeg har været officer i 14 år i den canadiske hær.
Jeg kom udmattet tilbage til Canada uden kontakt til mit netværk.
Så jeg ledte efter et job.
Min indgang til Ford-familien var gennem Robs storebror, Doug Ford.
Han spurgte, om jeg ville være stabschef.
Og jeg svarede ja.
Jeg troede, det ville blive seks ugers arbejde,
for jeg troede ikke, Rob Ford havde en chance.
Doug og Rob var tæt knyttet.
Doug havde enorm indflydelse, fordi han var storebror og kampagneleder.
Det stod helt klart, at det var et fælles projekt for Ford-familien.
Rob Ford er ny i politik, men hans familie er ikke.
Min far sad for det distrikt.
Robs afdøde far kom fra gaden og blev mangemillionær.
Jeg opfostrede min familie her.
Vi startede en virksomhed på et bordtennisbord i en kælder.
Han drev et trykkeri.
Her er et Rob Ford-klistermærke fra Deco, som firmaet hed.
ROB FORD BORGMESTER
Den mand var meget streng mod sine børn.
Så Rob prøvede altid at behage sin far på forskellige måder.
Hold dog din kæft.
Hans far havde også været politiker og spillet football.
Rob elskede football, men var ikke god til det.
Han havde ingen forretningsevner.
Så han kunne kun behage sin far ved at gå ind i politik.
SYV MÅNEDER FØR VALGET
Doug Ford opridsede, hvordan kampagnen skulle lanceres.
Det skulle være i Toronto Congress Centre. Med 5.000 mennesker.
Jeg grinede. Altså inde i mig selv.
Jeg har aldrig set kampagnetaler med mere end få hundrede mennesker.
Fem tusind virkede latterligt.
Ford som borgmester!
Gennem sociale medier fik vi samlet en flok af støtter.
Vi ville marchere mod rådhuset.
Vi går om fem minutter. Vi går op ad Yonge Street.
I sidste øjeblik, hvis man kender Toronto,
gik vi op ad Victoria Street, hvor der ligger et tv-studie.
Så vi gik forbi tv-studiet.
Rob Ford prøver at få lidt tv-tid i baggrunden af morgen-tv.
De stoppede morgenshowet for at tale om det, der foregik.
De går bare rundt om blokken og frem og tilbage.
Det var genial, gratis reklame på lanceringsdagen,
og jeg var flov, at det ikke var min idé.
"Strålende, Tom. God idé. Du fører an."
Jeg er fra Etobicoke, hvor Rob Ford kommer fra.
Vi er på samme alder. Jeg er lidt ældre.
På tomandshånd var han ret tiltalende og interessant.
Så jeg tænkte, at selvfølgelig skulle jeg dække det.
Jeg kørte derud uden at vide, hvad jeg kunne forvente.
Jeg stod i den store sal og spekulerede på, om han kunne fylde den.
Jeg var den eneste journalist på stedet.
Jeg gik derind, og der var så mange mennesker,
at de måtte skaffe flere stole.
Salen var fyldt.
Jeg sagde til ham, at der nok var omkring 2.000 mennesker.
Han kommer op på scenen og siger: "Tusind tak, fordi I er her.
Wow, der er 5.000 mennesker her i aften."
For hvis man siger det, passer det.
Jeg kiggede rundt i salen, og der var både finansfolk og buschauffører.
Jeg føler, at Rob Ford skal være Torontos næste borgmester.
Han vil passe på dine og mine penge.
De mennesker, der kom for at støtte ham, var et tværsnit af Toronto.
Han har integritet.
Rob arbejder for folket og er en del af folket.
Hans kampagnestrategi blev udlagt som,
at Rob Ford giver sit visitkort til næsten alle, han møder,
og siger: "Hvis du har problemer, så ring til mig."
En kollega fortalte, at hendes far havde et træ i sin baghave,
og træet var ved at dø.
Min vens far ringede til Rob Ford.
Han kom hen til huset, kiggede på træet og fandt en løsning.
Så han fik tingene gjort.
Har du problemer med din lejlighed? Badet, komfuret, køleskabet?
Han hjalp alle.
Det var lige meget, om det var i hans distrikt.
Det var lige meget, hvor i byen det var.
Folk elskede ham for det.
Rob Ford er ærlig.
Vi har brug for nogen, der gør det, han tror på.
Kom så, Toronto. Stem på Rob Ford.
Kærligheden og opbakningen i salen var forbløffende.
For første gang tænkte jeg, at han faktisk kunne vinde.
Medierne blev overraskede over, hvor populær Rob var ved at blive.
Jeg hepper på ham.
-Klar? -Klar.
Så de begyndte at grave i hans fortid.
FORBRYDERFOTO
Ford er under lup for en trafikforseelse i Florida i 1999.
Rob Ford offentliggjorde sigtelsen efter en avishistorie,
der anklagede ham for at skjule sigtelsen for besiddelse af marihuana.
Jeg er kun et menneske.
Jeg ved ikke, hvad jeg skal sige. Undskyld.
Han undskyldte i 2006,
efter han løj om at have tilsvinet et par under en ishockeykamp, da han var fuld.
Men trods alle historierne voksede hans popularitet.
Folk er trætte af pengespild.
Det kan folk godt lide, men han er et løsgående missil.
Jeg kørte kampagnebussen, og jeg fik to slags reaktioner.
Nogle vinkede og jublede, mens andre gav mig fingeren.
Der var ingen mellemvej.
En dag med valg, en dag med forandring.
Valgstederne er lige lukket i Toronto,
hvor der vælges ny borgmester.
På valgdagen samledes Ford-familien i familiens hus
sammen med nogle udvalgte medier.
Den mest nervøse på stedet var Rob Ford.
Han var meget i tvivl.
Han var bange for, at han havde ødelagt sine chancer.
Det er tydeligt, at han har vundet valget.
Rob Ford bliver ny borgmester i Toronto.
Vinderen!
Du godeste!
Sejren var en stor lettelse.
Vi tog hen til kongrescentret, hvor det hele var begyndt,
og der var tusindvis af mennesker.
Vi måtte mase os fremad. Vi kunne næsten ikke trække vejret.
Det var som en øvelse i hæren at komme gennem menneskemængden.
Men det var en forløsning, fordi så mange ikke havde troet på ham.
Inklusive mig.
Toronto byder virksomheder velkommen.
En, to, tre, smil.
To tilbage.
Den første dag på jobbet var fantastisk.
Vi var outsidere, som var kommet ind i varmen.
Jeg kom ind i byrådet i Toronto, samtidig med Rob Ford blev borgmester.
Jeg havde hørt om ham
på grund af hans højrepopulistiske holdninger.
Det første år fik han meget igennem.
Han sagde: "Hvis du er enig med mig, kan vi samarbejde.
Ellers smadrer jeg dig."
Han fik byrådet til at ophæve registreringsafgiften.
Han gjorde offentlig transport
til kritisk infrastruktur, så strejker blev forbudt.
Lidt efter lidt realiserede han sin plan
for at få byen til at fungere og stoppe spildet.
Så det første år gik godt.
Men der var små tegn på, at Rob…
…ikke var helt på toppen.
Han forlod møder for at træne football.
Han trænede et high school-hold i Etobicoke.
Skub!
Han elsker at være football-træner, og det gav ham problemer som byrådsmedlem,
da han brugte officielt brevpapir til at skaffe penge til sin fond.
Det var en interessekonflikt, så det medførte en retssag.
Den opsigtsvækkende retssag
fik byens øverste leder til at flygte fra medierne for at undgå spørgsmål.
Han har ingen kommentarer.
Retten fastslog, at der var en interessekonflikt,
og den eneste mulige straf i loven var, at han blev fjernet fra embedet.
Rob blev vred.
Det skyldes venstrefløjens rævekager. De vil have mig ud med alle midler.
Jeg vil kæmpe for at beholde mit job.
Rob Ford appellerede.
Borgmesteren strålede på vej ind til sit kontor,
få minutter efter tre dommere enstemmigt gav ham ret i appellen.
Til sidst…
…vandt Rob.
Men presset fra retssagerne tærede tydeligvis på ham.
Det var i den koldeste del af vinteren 2013.
Jeg var til Garrison-bal i Toronto, som er en årlig militærgalla.
Det var folk, jeg kendte fra militæret. Vi havde en form for broderskab.
Så jeg håbede på en hyggelig aften.
Jeg troede ikke, Rob ville komme,
for han var på weekend i Chicago med sin bror og nogle venner
for at se en ishockeykamp.
Så det var en weekend med drengene.
Jeg fik en sms fra hans bodyguard om, at han var på vej.
Jeg blev så nedtrykt.
Kort efter fik jeg endnu en besked.
"De er her, jeg har brug for dig."
Jeg gik hen til indgangen, hvor Rob var, og han var i en skidt forfatning.
Han var i jakkesæt, men med opslået krave.
Skjorten sad løst i bukserne, og han var badet i sved.
Jeg prøvede at stoppe ham i døren.
Han sagde, jeg skulle fjerne mig, ellers pandede han mig en.
Nogen ringede og sagde, at der var problemer med borgmesteren.
Så jeg kørte derhen,
Og der stod Rob med Mark Towhey i hovedfaldsgreb.
Jeg syntes, det var ret komisk.
Indtil jeg indså, at Mark nok ikke brød sig om at blive holdt fast.
Han gik til sidst, og jeg tænkte:
"Det her kommer i aviserne."
Jeg arbejdede på Toronto Star.
Jeg fik et tip om, at Rob Ford var plørefuld.
Et byrådsmedlem havde udtalt, at han var blevet smidt ud.
Han sagde til stabschefen, at borgmesteren skulle forlade stedet.
Mine oplevelser med Rob Ford ændrede mit journalistiske virke.
Det var her, det blev dystert.
Det hævdes på forsiden af Toronto Star, at Rob Ford er alkoholiker.
Ford-familien flippede ud, og de angreb mig og Toronto Star.
Toronto Star angriber mig igen og igen.
Toronto Star ses som en progressiv avis, og han var stærkt konservativ.
De er nådesløse, og det er fint. Jeg slås gerne med Toronto Star.
Han afbrød kommunikationen.
Det er konstante løgne, og jeg har kaldt jer patologiske løgnere.
Rob Ford dæmoniserede medierne, flere år før Donald Trump gjorde det,
og det var ekstremt effektivt.
Han ville plante mistillid i folks sind, så når medierne skrev negativt om ham,
var det en heksejagt.
Han skruede op for det, hver gang en ny skandale truede.
Jeg sad og skrev på en artikel.
Jeg fik et opkald fra en, der sagde, han havde en video, hvor Ford røg crack.
Det var 1. april, så det var ikke den bedste dag til den type opkald.
Jeg behandlede det så professionelt som muligt
og spurgte, om jeg måtte se den.
Kan vi mødes?
Vi mødtes på en parkeringsplads.
En mand kørte hen til mig og sagde:
"Efterlad dine tasker og telefoner, og stig ind i min bil."
Så kørte vi til et andet sted. En anden person satte sig ind i bilen.
De virkede meget nervøse.
De ville ikke lade os holde telefonen.
De holdt telefonen, mens de viste det til os.
Men da skærmen tændte, var det tydeligt, at det var Rob Ford,
der røg på en glaspibe.
Hold da kæft.
De ville sælge videoen til os for 100.000 dollars.
Men canadiske medier betaler ikke kilder.
Det gør National Enquirer og TMZ, men det sker ikke her.
Hvad nu?
Vi mødtes i redaktionslokalet for at diskutere, hvad vi skulle bruge
for at kunne bringe historien uden selv at have videoen.
Jeg kan huske, at jeg sad med hovedet på skrivebordet,
fordi jeg tænkte, at historien måske aldrig kom ud.
Omkring to uger senere var jeg til en vens bogreception,
og pludselig kom nogen hen til mig og spurgte: "Robyn, har du set det?"
Det var Gawker.
TIL SALG: VIDEO AF ROB FORD, DER RYGER CRACK
Den amerikanske hjemmeside Gawker offentliggjorde en historie,
om at redaktøren, John Cook, havde set den samme video.
Nu var det ude. Vi kunne køre historien.
Det var på forsiden dagen efter.
Her stod der:
"Journalister fra Star har set en video, hvor Rob Ford ser ud til at ryge crack."
Avisen medgiver, at den ikke kan efterprøve videoen
og siger, de ikke har købt en kopi af videoen.
Doolittle, der er reporter på rådhuset, tror, at det er borgmesteren.
Det ligner Rob Ford og lyder som ham.
Hold da kæft.
Vores borgmester ryger crack i en video.
Det var chokerende.
Det var helt nyt, at en borgmester blev taget i den slags.
Jeg vidste, at der foregik ret vilde ting,
men jeg vidste ikke, at det var så vildt.
Da jeg så nyheden, kunne jeg godt se, at det var et problem.
Jeg ringede til ham og sagde:
"De siger, de har en video, hvor du ryger crack."
Han svarede: "Bare rolig, der er ingen video."
Det var ikke det svar, jeg ønskede.
For det antydede, at der kunne have været en video.
Jeg bruger ikke crack, og jeg er ikke afhængig af crack.
Hvad angår videoen, har jeg ingen kommentarer til en video,
jeg ikke har set, og som ikke eksisterer.
Det er beklageligt, at jeg er blevet dømt af medierne uden beviser.
Hvis han siger det, så skete det ikke. Vi var altid på linje med Rob.
Alle ved, at billeder kan manipuleres.
Måske var det Ford, men jeg tvivler. Sådan er han ikke.
Der blev lavet en meningsmåling,
og omkring 50% af Torontos befolkning mente, vi havde opdigtet crack-historien.
Der er en klar dagsorden. De vil skabe problemer for Rob Ford.
Jeg havde ikke forstået, hvor stor mistilliden var til medierne,
og hvordan det var lykkedes Ford-familien at fremstille medierne som en modstander.
Jeg skal nok svare. I stiller spørgsmålene.
Hvis jeg bliver afbrudt, går jeg igen.
Jeg begyndte at modtage dødstrusler.
Stemningen var meget anspændt.
Beviserne mangler stadig,
hvilket giver Toronto et dårligt omdømme, ifølge nogle i byrådet.
Det er borgmesteren i vores skønne by.
Så det er et problem.
Jeg sagde, han var færdig, medmindre han gik i afvænning.
Så jeg begyndte at ændre mine samtaler med ham.
Når han ville tale om politik eller et nyt initiativ i byen,
sagde jeg, at han skulle på afvænning.
Jeg vidste, at når jeg kun gav ham det valg,
ville han enten acceptere det, eller også ville han fyre mig.
Han valgte den anden mulighed. At fyre mig.
Har du bedt borgmesteren om at søge hjælp?
Det bliver mellem os.
Jeg gik ud af døren fulgt af sikkerhedsfolk.
Mark Towheys fyring var et af de afgørende øjeblikke.
Jeg havde det dårligt. Det var frustrerende og urimeligt.
Jeg følte mig forrådt.
Så kørte han bare væk,
og journalisterne stod chokerede tilbage og kunne fornemme, at noget var på vej.
Jeg vidste bare ikke, hvad det var.
SEKS MÅNEDER SENERE
Det var halloween, og jeg fik en sms fra en politikilde,
der sagde, jeg skulle tænde fjernsynet.
Der var pressekonference om en halv time.
Jeg er blevet informeret om, at vi nu besidder
en gendannet digital videofil.
Jeg offentliggør den ikke i dag.
Torontos politichef Bill Blair sagde: "Vi har crack-videoen."
Han ville ikke offentliggøre den, men politiet havde videoen.
Filen indeholder videosekvenser,
som formodes at være de sekvenser,
som pressen har rapporteret om.
Crack-videoen blev beslaglagt i en razzia mod våbensmuglere
efter et forfærdeligt skyderi i Toronto.
Det var de personer, der blev efterforsket,
som borgmesteren havde købt og indtaget hård narko hos.
Det startede den anden bølge af kaos på rådhuset i Toronto.
Ikke mere blitz.
Stop det.
God eftermiddag.
Jeg tror, alle har set beskyldningerne.
Jeg synes, det er ret…
Jeg synes, det er…
Nej, det gør jeg ikke.
Jeg træder ikke tilbage.
Jeg tager tilbage og besvarer alle opkald.
Jeg gør alt det, folket har valgt mig til.
Holde på borgernes penge og stå i spidsen for det fantastisk styre,
vi har haft de sidste tre år.
Det er alt, hvad jeg kan sige. Jeg har ikke mere at tilføje.
Er det acceptabel opførsel for en borgmester?
-Jeg har intet at tilføje. -Har du løjet for befolkningen?
Siger du, at politichefen lyver?
Hvorfor træder du ikke tilbage?
Jeg var sikkerhedsvagt på rådhuset.
Samme dag som politichefen sagde,
at politiet havde crack-videoen,
eskorterede jeg borgmester Ford til hans bil.
Han sagde: "Jerry, Jeg har brug for ekstra beskyttelse,
for medierne er nådesløse."
"Du skal være min højre hånd."
Hold da kæft.
Det er sjældent, borgmesteren i Canadas største by
beder en om at arbejde for ham. Så jeg sagde ja.
Det var som at være i en orkan.
-Du slog ham. -Nej.
-Jeg så det selv. -Han skubbede ham bare væk.
Det var ekstremt. Medierne jagtede Rob.
Gå væk fra min indkørsel.
De var som sultne hajer.
Fjern jer venligst fra min indkørsel. Er I søde at gå?
-Forsvind fra mit hjem! -Jeg går nu!
-Forsvind! -Jeg går nu!
Selvfølgelig.
Det var et cirkus, og det blev endnu værre.
Pludselig var der også udenlandske medier.
Jeg prøvede at gøre mit arbejde, mens skotske slægtninge skrev til mig:
"Tom, vi kigger på dig her i Skotland. Du er på borgmesterkontoret.
Hvad foregår der?"
Rygterne har svirret siden maj,
men nu siger politiet, at de har set en video,
hvor Torontos borgmester ryger en crack-pibe.
Han blev en vittighed på de forskellige talkshows.
Er han på crack?
Han har brug for al mulig hjælp.
Måske en heksedoktor.
Men der er heller ikke meget at lave i Toronto. Bær over med ham.
Undskyld mig.
Rob blev ved med at benægte det
og prøvede at fortsætte, som om intet var hændt.
Hvad end denne video viser,
så skal Torontos befolkning se den.
Så politichefen bør offentliggøre den.
Rob, du skal bare fortsætte.
Hold stien ren, og fortsæt fremad.
Han troede ikke på, at der var en video.
Jeg troede ikke, der var en video.
TO DAGE SENERE
Borgmester!
Synes du, politichef Blair bør træde tilbage?
I spurgte mig om noget tilbage i maj. Gentag det spørgsmål.
-Et spørgsmål, vi stillede i maj? -Ryger du crack?
Præcis.
Ja, jeg har røget crack.
-Hvornår? -Men nej…
Er jeg afhængig? Nej.
Har jeg prøvet det?
Formentlig i en druktåge for et år siden.
Ja, jeg har begået fejl. Jeg kan kun undskylde og komme videre.
Jeg ved ikke, hvad jeg ellers…
Jeg har været bevidstløs af druk. Det er derfor, jeg vil se videoen.
Hele byen skal se videoen.
Jeg vil se den.
Jeg kan ikke huske, der blev optaget en video,
så jeg vil se, hvordan jeg opførte mig, men…
Det er det, jeg mener. Jeg vil…
Er du på stoffer lige nu?
Okay…
Ingen havde set videoen.
Men da Rob tilstod det, var det et hårdt slag for mig og holdet.
I et halvt år talte jeg med 100-150 mennesker om dagen.
Mange af dem spurgte om det med crack.
Jeg sværgede hver gang på, at det ikke passede.
Da han endelig indrømmede det, blev jeg faktisk knust.
Jeg var den i staben, der havde været der i længst tid.
Jeg arbejdede døgnet rundt, syv dage om ugen,
Så meget, at min kone forlod mig.
Jeg havde vildledt Torontos befolkning i al den tid.
Og så blev jeg modbevist af hovedpersonen.
Så det tog hårdt på mig, og jeg kunne ikke længere fortsætte.
Med dagens udmelding…
…ved jeg godt, at jeg har bragt skam over alle i denne by,
og det vil jeg for evigt beklage.
Lige efter Rob indrømmede at ryge crack,
gik det hele fuldstændig i opløsning.
Det var kun et spørgsmål om tid, før der kom flere videoer.
Jeg stikker hans øjne ud.
Når han rejser sig, dræber jeg ham.
Der er en, hvor han fingerer en slåskamp.
Jeg er syg i roen, men ingen skal tage røven på mig.
Det er dybt pinligt, og jeg ved ikke, hvad jeg skal sige.
Jeg undskylder hele tiden.
Alting gik fuldstændig amok, hver eneste dag.
Har du købt narko i de sidste to år?
Ja.
Skandaler stod ud fra Rob Ford som sved fra en løber.
Det var Ford, som vi kender ham. Angerfuld det ene øjeblik.
Jeg har fucket op.
Trodsig lige bagefter.
Jeg er kommet videre. I kan gøre, hvad I vil.
Hold da op.
Nogle dage tænkte jeg bare: "Hvad laver jeg her? Det er vanvittigt."
EN UGE SENERE
Hvad siger du til de seneste anklager?
Mens alt dette foregik,
så kom han med den her henkastede bemærkning
efter anklager om chikane af en medarbejder ved navn Olivia Gondek.
Han ville… Nu bliver sproget altså lidt kulørt.
Jeg fatter ikke, jeg siger det her på kontoret.
Men han sagde…
Det sidste var, at Olivia Gondek påstår, at jeg ville slikke hendes fisse.
Det har jeg aldrig sagt.
Jeg er lykkeligt gift og har nok at slikke på derhjemme.
Kors i skuret!
Jeg ved, det er direkte tv, men jeg ved ikke, om vi kan…
Borgmester Ford benytter som sædvanlig et meget direkte sprog.
Han sagde i byrådet, at han havde fucket op,
og nu siger han ting, vi ikke kan viderebringe på tv,
men det gjorde vi altså lige.
Endnu en utrolig dag…
Når man konstant bliver chokeret, bedøver det ens hjerne.
Så vågnede man lige op igen.
Ingen penge. Ja! Bumbaclot!
Så var der en video med ham, hvor han talte jamaicansk patois.
Han talte om Bill Blair, politichefen,
der havde begyndt efterforskningen.
Politichef Blair.
Han jagtede mig i fem måneder, mand.
Den havde jeg næsten glemt. Det hele er lidt tåget.
Bumbaclot, mand!
Rassclart, Bumbaclot!
Lad mig være, mand.
Her må jeg vist tage noget af ansvaret. Rob er vild med krydret mad.
Vi talte om jamaicansk mad.
Han affærdigede mig bare. "Du ved ingenting, mand."
Og så kørte den frem og tilbage på patois.
Så han plaprede bare løs.
"Du spilder skatteydernes penge på at hænge mig op på noget,
og det er til grin."
Politiet gjorde alting helt efter bogen.
Han blev taget i at ryge crack med våbensmuglere
og gjorde sig sårbar for afpresning som Torontos borgmester
med indflydelse på politiets budget.
Det stod klart for mig og andre, at han måtte gå af.
Jeg fik den idé, at vi kunne fjerne hans beføjelser.
Vi må stække borgmesterens magt så meget som muligt.
Jeg tilbød ham at tilbageholde forslaget,
hvis han frivilligt gik på afvænning,
Men han sagde nej.
Jeg stemte på Rob Ford i 2010, og jeg tog godt nok fejl.
BYRÅDET DEBATTERER, OM ROB FORD SKAL FORBLIVE BORGMESTER
Vi gik ind i byrådssalen.
Skam, skam!
Der var en masse mennesker til stede, der gav ham fingeren.
Folk begyndte at råbe: "Skam, skam."
Helvede brød løs.
Du er svinet!
-Hvordan ved du… -Du er svinet, din lille nar.
Det var et møde med masser af forbløffende øjeblikke.
Men det blev endnu værre.
Ford løb ind i byrådsmedlem Pam McConnell, som næsten væltede bagover.
Jeg ryster stadig.
Efter debatten begyndte afstemningen. Den er stadig i gang.
Vi kunne ikke fjerne Rob Ford fra posten. Det kan vælgerne kun.
Men vi kunne fjerne borgmesterens beføjelser,
give dem til viceborgmesteren,
og så kunne byrådet samarbejde om en kollektiv ledelse af byen.
Det her minder mig om dengang, da Saddam angreb Kuwait.
I har lige angrebet Kuwait.
De fleste i Rob Fords situation,
efter alle skandalerne og balladen, han udsatte os for,
ville være trådt tilbage i vanære.
Men Rob Ford svælgede i skandalen.
Han bad befolkningen om genvalg.
Rob Ford skyder sin kampagne i gang her i kongrescentret i Etobicoke.
Frivillige gør klar til indsamlingen.
-Hvor mange tror du, du sælger i aften? -Mange. Det bliver fænomenalt.
Selvfølgelig stillede han op. Hvorfor trække sig, når man kan klø på?
Jeg har været den bedste borgmester. Mine resultater beviser det.
Det var ret vildt at høre Rob Ford sige: "Jeg har været en god borgmester."
Fire år mere!
Det var lige så vildt, at så mange støttede ham.
-Du får min stemme. -Tak for støtten.
Det er pænt af dig.
Folk elsker et comeback.
I denne uge genopstår han. Jesus og Rob Ford.
Der var en fornemmelse af, at hvis han kunne holde sine dæmoner nede,
havde han en god chance for at vinde.
I begyndelsen af 2014 havde jeg lige forladt Toronto Star
og begyndt på Globe and Mail.
Tre dage senere får jeg et opkald fra en, der sagde,
han havde endnu en video med Rob Ford på crack.
Jeg kan huske, at jeg stod der og var helt forbløffet.
Canadiske medier betaler for freelancebilleder.
Så jeg sagde:
"Vi bør købe fem screenshots af videoen for 2.000 dollars stykket."
Og den fiksede de bare på Globe. "Vi gør det sgu."
Dette er de fældende billeder, der kom frem her til aften.
Screenshots fra en ny video, der angiveligt viser Rob Ford
med noget, der ligner en crack-pibe.
Det tilføjede et nyt lag til alle absurditeterne.
Så kom det her.
Det skabte en stor frustration og vrede udenfor hans mest urokkelige støtter.
Nu måtte det stoppe.
Han sagde, at nu måtte han i behandling og få hjælp.
Det var på det tidspunkt, han tog på afvænning.
Jeg taler for alle, når jeg siger,
at det er godt, borgmester Ford endelig får den hjælp, han behøver.
Hvad? Seriøst?
Rob Ford er flygtet fra afvænning.
Han er på fri fod i Los Angeles-området. Lad os se.
Folk forstod det ikke. Det var hårdt.
Han ringede midt om natten fra afvænningen.
Han sagde, at det var som et fængsel.
Jeg spurgte, om der var et træningslokale. Se at få trænet.
Da han kom tilbage, havde han tabt 30 kilo.
Der var en, jeg ikke kunne slå. Ham i spejlet.
En morgen sagde jeg, det var slut. Folk sagde, det var umuligt.
"Jeg gør det. Jeg skal passe på mig selv."
Det hele kørte for ham.
Han trænede og kom i form. Jeg tænkte, at nu kørte det igen.
Han inviterede wrestlere og kendisser ind på sit kontor.
Han skabte en karnevalsstemning.
Kan I huske en af hans svadaer?
Han sagde, han ville tæve mig.
Det var dagen efter, Mike Tyson var på rådhuset.
Vi spiste morgenmad, men Rob havde ingen appetit.
Han havde det ikke godt.
"Det brænder i min ene side."
Doug sagde, jeg skulle køre ham på hospitalet.
Jeg satte ham af hos lægen og ventede på parkeringspladsen.
Der gik nogle timer, og så ringede Rob.
"Det ser ikke godt ud, makker."
"Sig til Doug, han skal komme med det samme."
Doug ankom, og vi gik ind på hospitalet.
Rob lå ned.
Han var blevet scannet, og de havde fundet en tumor.
Jeg brød hulkende sammen.
Beklager.
Diagnosen siger ondartet bløddelssarkom.
Vi tror, det er en ret aggressiv tumor. En meget sjælden og vanskelig tumor.
Jeg har så ondt af Rob. Jeg beder til, at han bliver rask.
På trods af sin sygdom har Rob Ford besluttet at stille op til byrådet,
mens hans bror, Doug Ford, stiller op til borgmesterposten.
Min bror Rob sagde til mig, at jeg skulle bære faklen videre,
mens han fokuserer på at blive rask.
Rob trak sig fra borgmestervalget, men hans bror stillede op i stedet.
Doug Ford var tæt på at vinde,
selvom han stillede op bare 30 dage inden valget. Godt gået.
Rob blev genvalgt som byrådsmedlem for sit distrikt.
-Rob! -Vi elsker dig! Tak, Jesus!
Rob ville aldrig erkende et nederlag.
Selv ikke mod kræft.
Han troede, han ville besejre den. Som han havde besejret alt andet.
Han gjorde altid comeback.
Det er International Kræftdag.
Det virker meget passende at tale med dig
og spørge dig, hvordan du har det i dette forløb.
Tak for spørgsmålet, Cynthia. Det er rart, når folk spørger til mig.
Jeg gør mit bedste i situationen.
Jeg begyndte behandlingen for et halvt år siden.
Jeg må bare holde hovedet højt hver dag.
Tage en dag ad gangen og blive ved med at kæmpe og bede.
Det er en kamp.
Jeg står ved Mount Sinai Hospital.
Det var her, Rob Ford tilbragte sine sidste dage,
med familien ved sin side,
mens han kæmpede mod en sjælden og aggressiv kræftform.
Det var som en Shakespeare-tragedie, hvor han ikke fik den sidste akt,
hvor han kunne overvinde alle dæmonerne og vende tilbage som en helt.
Hans sidste akt blev afbrudt, og det var i sig selv en tragedie.
Jeg savner ham virkelig. Han var en god ven.
Ford Nation!
Hver eneste dag tænker jeg på nogle af de samtaler, jeg havde med ham,
hvor jeg har lært noget.
Der er mange følelser.
Jeg er stolt og beæret over, at jeg kan fortælle min side af historien
og give folk et indblik i,
hvorfor jeg stod bag ham gennem tykt og tyndt.
Folk kan sige, hvad de vil.
De kan rende og hoppe.
Til begravelsen fortalte Doug en historie.
Rob elskede sandwich.
Jeg arbejdede sent en aften, og Rob kom ind med en sandwich.
Han sagde: "Jeg gik ind på Mr. Sub, og Gus var der."
Gus arbejdede 16 timer om dagen.
"Der var kommet en bestilling til Mr. Sub,
som samlet lød på 32 dollars.
Gus kunne ikke få den bragt ud."
I kan nok fornemme resten.
Rob sagde: "Jeg skal nok levere dem for dig."
Forestil dig, at du har bestilt nogle sandwicher, og så banker det på…
Der står borgmesteren med dine sandwicher.
"Det var utroligt. Jeg mødte fire nye vælgere, så de støtter mig nu."
"Det bedste af det hele var,
at de gav mig 35 dollars, så jeg fik tre dollars i drikkepenge."
Men sådan var Rob.
Hvordan bliver Rob Fords eftermæle?
Rob Fords eftermæle?
Jeg har tænkt over det. Jeg vidste, du ville spørge.
Jeg tror, Rob Fords eftermæle afhænger af, hvem du spørger.
Mark, hvem var Rob Ford?
Han var uærlig.
-Uselvisk. -Intelligent.
Bramfri.
Uforudsigelig.
Hensynsløs.
Vi har alle en Rob i vores liv.
På den lange bane vil man se ham som en mand, der havde en sygdom,
men som alligevel udrettede nogle ting, som aldrig var blevet gjort før.
Og de dårlige ting… De taler for sig selv.
Tekster af: Jesper Østergård Samson